હાર્દિક પટેલે સમાજના તમામ વર્ગોને આર્થિક અનામતનો લાભ આપવાના વિકલ્પને પણ ગ્રાહ્ય રાખવાની વાત કરી હતી. ગુજરાતમાં પાટીદાર અનામત આંદોલન ફરીથી વેગવંતુ બનાવવા માટે પાટીદાર અનામત આંદોલન સમિતિએ ધમધમાટ શરૂ કર્યો છે. ગઈકાલે પાસ કન્વીનરોની અમદાવાદમાં બેઠક મળી હતી. જેમાં તા. ૨૫મી ઓગસ્ટના ઉપવાસ આંદોલન અંગે ચર્ચા વિચારણા કરવામાં આવી હતી. એટલું જ નહી, આ અંગેની રણનીતિ અને જરૂરી પગલાંની રૂપરેખા પણ નક્કી કરવામાં આવી હતી. પહેલથી જ પાટીદાર નેતા હાર્દિક પટેલે સ્પષ્ટ કરી દીધું હતું કે, તા.૨૫મી ઓગસ્ટે ઉપવાસ થઈને જ રહેશે. પોલીસ મંજૂરી નહી આપે તો હાઈકોર્ટના દરવાજા ખટખટાવવામાં આવશે.